Diari Oficial de la Generalitat Valenciana


Sumari del DOGV 7067, del 15-07-2013 (2013/7046)

RESOLUCIÓ de 21 de juny de 2013, del director general de Justícia, per la qual es resol inscriure la modificació dels Estatuts del Col·legi Oficial d'Enginyers Industrials de la Comunitat Valenciana i es disposa la seua publicació en el Diari Oficial de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7067

Data del DOGV
:   15-07-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/7046


Data del document
:   21-06-2013

Organisme emissor
:   Conselleria de Governació i Justícia

Tipus de document
:   Resolució

Descriptors 

:   * Conselleria de Governació i Justícia

RESOLUCIÓ de 21 de juny de 2013, del director general de Justícia, per la qual es resol inscriure la modificació dels Estatuts del Col·legi Oficial d'Enginyers Industrials de la Comunitat Valenciana i es disposa la seua publicació en el Diari Oficial de la Comunitat Valenciana. [2013/7046]  
Vist l'expedient de modificació estatutària instruït a instàncies del Col·legi Oficial d'Enginyers Industrials de la Comunitat Valenciana, inscrit amb el número 101 de la secció primera del Registre de Col·legis Professionals i de Consells Valencians Professionals de la Comunitat Valenciana, en el qual se sol·licita la inscripció de la modificació dels seus estatuts en el mencionat registre, atenent els següents:  
  
Fets  
Primer. Els Estatuts del Col·legi Oficial d'Enginyers Industrials de la Comunitat Valenciana van ser aprovats per la Resolució de 9 de febrer de 2011, del director general de Justícia i Menor, de la Conselleria de Justícia i Administracions Públiques (DOCV 6467, 24.02.2011).  
  
Segon  
El degà del Col·legi Oficial d'Enginyers Industrials de la Comunitat Valenciana va presentar, en data 25 de gener de 2013, sol·licitud d'inscripció de modificació dels seus estatuts, i va ampliar el seu escrit en data 12 de febrer de 2013.  
  
Tercer. El Servici d'Entitats Jurídiques, adscrit a la Direcció General de Justícia de la Conselleria de Governació i Justícia, en dates 7 de març de 2013 i 17 d'abril de 2013, va enviar sengles oficis de requeriment perquè esmenara la petició inicial, al constatar que no tenia el model 046 de l'abonament de la taxa per servicis relacionats amb col·legis professionals, modificació d'estatuts i modificació de la composició de la junta de govern del col·legi.  
  
Quart. El Col·legi Oficial d'Enginyers Industrials de la Comunitat Valenciana va aportar l'original dels models 046 esmentats, taxa per servicis relacionats amb col·legis professionals.  
  
Quint. El text final de la modificació estatutària del Col·legi Oficial d'Enginyers Industrials de la Comunitat Valenciana va ser aprovat per l'Assemblea General del col·legi el 20 de desembre de 2012, segons el certificat del secretari del col·legi, amb el vistiplau del president, de data 6 de febrer de 2013.  
  
Sext. La modificació estatutària la inscripció de la qual se sol·licita es referix al canvi de redacció de l'article 98, apartat 1, el qual queda redactat, literalment, com s'indica tot seguit, i la resta roman inalterat.  
«Article 98. Procediment  
1. El col·legi es dissoldrà, es fusionarà, canviarà de denominació, se segregarà o se sotmetrà a absorció, quan ho acorden les tres quartes parts dels col·legiats presents i representats, en votació efectuada en sessió de l'Assemblea General extraordinària expressament convocada a este efecte i es complisquen les altres exigències d'orde material i formal que preveja la legislació aplicable; i sempre que eixes tres quartes parts suposen almenys el 15 per cent del cens col·legial, excepte en el cas de dissolució, que eixe percentatge ha de superar el 50 per cent del mencionat cens.   
En el cas de segregació, el procediment pot ser iniciat a petició d'una junta de demarcació provincial.»  
  
Fonaments de dret  
Primer. La modificació estatutària respecta tots els requisits exigits per l'article 10 de la Llei 6/1997, de 4 de desembre, de Consells i Col·legis Professionals de la Comunitat Valenciana.  
Els estatuts han sigut aprovats amb els requisits i les formalitats previstos en el mencionat article i en els estatuts del col·legi.  
  
Segon. L'expedient ha sigut tramitat pel Servici d'Entitats Jurídiques, adscrit a la Direcció General de Justícia de la Conselleria de Governació i Justícia, competent perquè així ho disposa l'article 6.1 de la Llei 6/1997 esmentada, tenint en compte el que preveu la disposició final del Decret 4/2002, de 8 de gener, en virtut de les atribucions que té conferides pel Decret 179/2012, de 14 de desembre, del Consell, pel qual s'establix l'estructura orgànica bàsica de la Presidència i de les conselleries de la Generalitat, i pel Decret 194/2012, de 21 de desembre, del Consell, pel qual s'aprova el Reglament Orgànic i Funcional de la Conselleria de Governació i Justícia.  
  
Vistos l'article 36 de la Constitució i l'article 49.1.22 de l'Estatut d'Autonomia de la Comunitat Valenciana; la Llei 2/1974, de 13 de febrer, de Col·legis Professionals, amb les seues modificacions posteriors, en els seus preceptes bàsics; la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana; el Decret 4/2002, de 8 de gener, del Govern Valencià, pel qual s'aprova el reglament de desplegament d'esta última; i la resta de disposicions complementàries de pertinent aplicació, es dicta la següent resolució:  
  
Primer  
Inscriure la modificació dels Estatuts del Col·legi Oficial d'Enginyers Industrials de la Comunitat Valenciana en el Registre de Col·legis Professionals i de Consells Valencians Professionals de la Comunitat Valenciana.  
  
Segon  
Publicar la present resolució en el Diari Oficial de la Comunitat Valenciana.  
  
Contra la present resolució, que posa fi a la via administrativa, es podrà interposar, potestativament, un recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació, o bé, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de la seua notificació. Tot això de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
  
València, 21 de juny de 2013.- El director general de Justícia: Julián Ángel González Sánchez.